جلبڕ

جلبڕ یان جربل یەکێکە لە خۆراکە کوردەوارییەکان، کە لە دەشتی ھەولێر زۆر باو بووە. زیاتر لە زستان دەخورا.

پێکھاتەی خواردنەکە ئەو ماددانە بوون کە لە ناوچەکە بەرھەم دەھێنران، وەک:
 ھەڕشتە
 پیرخەنی (ساواری ورد)
 پیاز
 کەرە یان ڕوون
 تەماتە
 بیبەری تیژ (بەپێی ئارەزوو)

 ئامادەکردن 
پێکھاتە و ڕێگای دروستکردنی جلبڕ لە ناوچەیەک بۆ ناوچەیەکی تر  جیاوازە، بەڵام لە بنەڕەتدا بەم شێوەیە دروست دەکرێت:
 قرچاندنەوەی ڕوون یان کەرە لەسەر ئاگر
 پیاز ورد دەکرێ و لەناو ڕوونی قرچاو دەکرێ
 پاش سووربوونەوەی پیاز ئاوی تێدەکرێ
 تەماتەکە دەگوشرێت لە ناوی دەکرێ
 ھەندێک خوێی تێدەکرێ
 پیرخەنی دەشورێت و لە ناوی دەکرێ
 پاش ئەوەی بڵقێک وەردەگری ئینجا ھەڕشتەکەی لەناو دەکڕێ
 بەپێی ئارەزوو دەتوانرێت بیبەری تیژی تێ بکرێ